**เอกสารหมายเลข ..........**

**เรื่อง การมอบเกียรติบัตร “พ่อตัวอย่างจังหวัดอ่างทอง” ประจำปี ๒๕61**----------------------

 ด้วยสมาคมผู้อาสาสมัคร ช่วยการศึกษาและคัดเลือกพ่อตัวอย่างแห่งชาติ ขอความร่วมมือจังหวัดพิจารณาคัดเลือกพ่อตัวอย่างแห่งชาติ ประจำปี ๒๕๖๑ โดยให้พิจารณาตามคุณสมบัติ ของพ่อตัวอย่างแห่งชาติที่สมาคมผู้อาสาสมัคร ช่วยการศึกษาและคัดเลือกพ่อตัวอย่างแห่งชาติ กำหนด จำนวน 2 คน เพื่อเฉลิมพระเกียรติและแสดงความจงรักภักดี แด่พระบาทสมเด็จพระปรมินทร มหาภูมิพลอดุลยเดช- บรมนาถบพิตร พระราชบิดาแห่งชาติ และยกย่องสรรเสริญบุคคลซึ่งเป็นพ่อที่ดีสมควรได้รับเกียรติบัตร เป็นพ่อตัวอย่างแห่งชาติประจำปี

 ในการนี้ จังหวัดได้ขอความร่วมมือส่วนราชการ หน่วยงานรัฐวิสาหกิจ อำเภอ ภาคเอกชนและภาคประชาสังคม พิจารณาคัดเลือกบุคคลที่มีคุณสมบัติตรงตามหลักเกณฑ์ที่สมาคมฯ กำหนด หน่วยงานละ ๑ คน ซึ่งมีอำเภอและภาคประชาสังคมได้คัดเลือกบุคคลที่สมควรได้รับการยกย่องให้เป็น พ่อตัวอย่างแห่งชาติ ประจำปี ๒๕61 ส่งให้จังหวัดพิจารณาดำเนินการ รวมทั้งสิ้น 4 คน และจังหวัด ได้แต่งตั้งคณะกรรมการฯ เพื่อทำหน้าที่พิจารณาคัดเลือกบุคคลที่เหมาะสมเป็นพ่อตัวอย่างแห่งชาติ ประจำปี ๒๕๖๑ โดยมีผู้ได้รับการพิจารณาคัดเลือกฯ จำนวน ๒ คน ได้แก่

 ๑. นายจำเนียร ชวลิต อายุ ๗๓ ปี อาชีพค้าขายและนักการเมืองท้องถิ่น

 ๒. นายแพทย์องอาจ จันทร์จรัสสิน อายุ ๕๘ ปี อาชีพรับราชการ

ซึ่งทั้งสองท่านได้เดินทางไปรับเกียรติบัตรจากผู้แทนพระองค์ เมื่อวันพุธที่ ๕ ธันวาคม ๒๕๖1 ณ สโมสรทหารบก ถนนวิภาวดีรังสิต กรุงเทพมหานคร สำหรับบุคคลที่ไม่ได้รับการคัดเลือกให้เป็นพ่อตัวอย่างแห่งชาติ ประจำปี ๒๕๖1 จำนวน 2 คน ได้แก่ นายทนง ประดิษฐทรัพย์ อายุ 68 ปี อาชีพค้าขาย 2. นายสุรพล วิเศษสุจริต อายุ 77 ปี ข้าราชการบำนาญ จังหวัดได้ยกย่องให้เป็นพ่อตัวอย่างจังหวัดอ่างทอง ประจำปี 2561 และจัดให้มีการมอบประกาศเกียรติบัตร เพื่อเป็นขวัญและกำลังใจให้แก่บุคคลดังกล่าว ในวันประชุมคณะกรมการจังหวัดอ่างทอง ประจำเดือนธันวาคม 2561

--------------------

คำกล่าวรายงาน
ของ หัวหน้าสำนักงานจังหวัดอ่างทอง
พิธีมอบเกียรติบัตร “พ่อตัวอย่างจังหวัดอ่างทอง” ประจำปีพุทธศักราช ๒๕๕๖
วันพฤหัสบดีที่ ๕ ธันวาคม พ.ศ.๒๕๕๖ ณ หอประชุมอำเภอเมืองอ่างทอง
----------------------

**กราบเรียน ผู้ว่าราชการจังหวัดอ่างทอง**

 ด้วยสมาคมผู้อาสาสมัครและช่วยการศึกษา ผู้จัดงานวันพ่อแห่งชาติ ได้กำหนดจัดงาน
วันพ่อแห่งชาติปีที่ ๓๔ ในวันพฤหัสบดีที่ ๕ ธันวาคม ๒๕๕๖ ณ อาคารใหม่ สวนอัมพร กรุงเทพมหานคร โดยมีวัตถุประสงค์ เพื่อเฉลิมพระเกียรติและแสดงความจงรักภักดีแด่องค์พระบาทสมเด็จพระเจ้าอยู่หัว และเทิดทูนพระคุณของพ่อและยกย่องบทบาทของพ่อที่มีต่อครอบครัวและสังคม เพื่อให้ลูกได้แสดงความกตัญญูกตเวทีต่อพ่อ โดยประกอบกิจกรรมเพื่อให้ผู้เป็นพ่อได้สำนึกในหน้าที่และความรับผิดชอบของตนในฐานะเป็นพ่อและเพื่อพัฒนาวัฒนธรรมในด้านจิตใจของพลเมือง ทั้งนี้ ให้มีการยกย่องสรรเสริญบุคคลซึ่งเป็นพ่อที่ดีได้รับเกียรติบัตรเป็นพ่อตัวอย่างแห่งชาติ โดยให้จังหวัดพิจารณาคัดเลือกพ่อตัวอย่างแห่งชาติ ประจำปีพุทธศักราช ๒๕๕๖ จำนวน ๒ ท่าน

 การดำเนินการดังกล่าว จังหวัดได้มอบหมายให้อำเภอพิจารณาคัดเลือกพ่อตัวอย่างส่งให้จังหวัดพิจารณา ในการนี้ คณะกรรมการพิจารณาคัดเลือกพ่อตัวอย่างแห่งชาติ ประจำปีพุทธศักราช ๒๕๕๖ จังหวัดอ่างทอง ได้พิจารณาคัดเลือกบุคคลที่เป็นพ่อตัวอย่างของชาติ พร้อมทั้งแจ้งให้นายกสมาคมผู้อาสาสมัครและช่วยการศึกษาฯ ทราบแล้ว จำนวน ๒ ท่าน คือ นายสุนทร หงส์อุปถัมภ์ชัย อายุ ๘๔ ปี จากอำเภอป่าโมก และนายสุชิน จิตตสุโภ อายุ ๖๙ ปี จากอำเภอวิเศษชัยชาญ ซึ่งในวันนี้ พ่อตัวอย่างทั้ง ๒ ท่าน ได้เดินทางไปรับเกียรติบัตรจากผู้แทนพระองค์ ณ อาคารใหม่ สวนอัมพร กรุงเทพมหานคร ในฐานะพ่อตัวอย่างแห่งชาติ ประจำปีพุทธศักราช ๒๕๕๖ เป็นที่เรียบร้อยแล้ว

 สำหรับพ่อตัวอย่างที่ไม่ได้รับการพิจารณาคัดเลือกให้เป็นพ่อตัวอย่างแห่งชาติ คณะกรรมการ
ได้พิจารณาเห็นว่า เพื่อเป็นเกียรติ และสร้างขวัญกำลังใจ และเชิดชูเกียรติคุณในฐานะ “พ่อตัวอย่างของจังหวัดอ่างทอง” จึงขอเรียนเชิญท่านผู้ว่าราชการจังหวัดอ่างทอง ได้กรุณามอบเกียรติบัตรให้กับ “พ่อตัวอย่างจังหวัดอ่างทอง” ซึ่งมีจำนวน ๕ ท่าน ดังต่อไปนี้

/นายวิจิตร เกษมสุข …

-๒-

|  |  |  |  |  |
| --- | --- | --- | --- | --- |
| ที่ | ชื่อ-นามสกุล | อายุ | อาชีพ | อำเภอ |
| ๑. | นายวิจิตร เกษมสุข | ๖๕ | รองนายกเทศมนตรี ต.โพสะ | อำเภอเมืองอ่างทอง |
| ๒. | นายโสภณ รักไทยวัฒนา | ๖๔ | ข้าราชการครูบำนาญ (ผอ.ร.ร.) | อำเภอโพธิ์ทอง |
| ๓. | นาวาเอก สมพรทรัพย์สิน | ๗๕ | ข้าราชการบำนาญ (ทหาร) | อำเภอไชโย |
| ๔. | นายลำไย ชื่นขจร | ๕๖ | ผู้ช่วยผู้ใหญ่บ้าน | อำเภอแสวงหา |
| ๕. | นายบุญชู ชูวงษ์ | ๖๕ | นายกเทศมนตรีตำบลสามโก้ | อำเภอสามโก้ |

ขอขอบพระคุณ

-----------------------------